TMB:คาดสินเชื่อปี 60 เติบโตดีขึ้นแนะนำถือราคาเป้าหมาย 2.30 บ.
TMB:คาดสินเชื่อปี 60 เติบโตดีขึ้น แนะนำถือราคาเป้าหมาย 2.30 บ.
23 ม.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (23 ม.ค.59) ว่าธนาคารทหารไทย จำกัด (มหาชน) หรือ TMB กำไรสุทธิไตรมาส 4/59 อยู่ที่ 2.1 พันล้านบาท (-18% เทียบช่วงเดียวกันของปีก่อน แต่ +16% เทียบไตรมาสก่อนหน้า) และทั้งปี 59 มีกำไรสุทธิ 8.2 พันล้านบาท (-12%YoY) ซึ่งกำไรไตรมาส 4/59 ดีกว่าที่ตลาดและเราคาดการณ์ไว้ 25% และทั้งปี 59 ดีกว่าที่เราประมาณการ 6% แม้ว่าจะมีการตั้งสำรองค่าเผื่อฯมากกว่าคาด แต่ NIM ที่สูงขึ้นและค่าใช้จ่ายดำเนินงานที่ต่ำลง ทำให้ผลประกอบการออกมามากเกินคาด
คาด NPL แตะระดับสูงสุดใน 1H60 และยังตั้งสำรองค่าเผื่อฯสูงต่อในปี 60 ทั้งนี้ NPL Ratio ของธนาคารลดลงเป็น 2.5% จาก 3.0% ในสิ้นปี 58 และมี Coverage Ratio 143% ในสิ้นปี 59 ผู้บริหารคาดว่า NPL จะขึ้นไปสูงสุดในช่วง 1H60 แล้วค่อยๆ ปรับลดลง ซึ่งเป็นไปตามการฟื้นตัวของเศรษฐกิจ
คาดว่าสินเชื่อปี 60 จะเติบโตดีขึ้น โดยหลักมาจากสินเชื่อ SME ซึ่งจากการทดสอบข้อมูลแล้วธนาคารเห็นว่ามีความพร้อมที่จะขยายฐานลูกค้า SME หลังจากที่ใช้นโยบายอนุรักษ์นิยมในกลุ่มลูกค้านี้ โดยเฉพาะ SME ขนาดเล็กในช่วง 1 ปีก่อน ซึ่งทำให้ Average assets yield ของธนาคารลดลง
แนะนำถือ ให้ราคาพื้นฐาน 2.30 บาท เทียบเท่ากับ P/BV ปี 60 ที่ 1.1 เท่า ทั้งนี้คาดการณ์ว่าการเติบโตของกำไรปี 60 ของธนาคารยังค่อนข้างจำกัด และฐานกำไรของปี 59 สูงกว่าที่ประเมินไว้เดิม